काहिरा के तहरीर चौक पर अब गाड़ियों की रेलपेल  
जम्हूरियत की इबारत तहरीर करने वाले काहिरा के तहरीर चौक पर जिंदगी अपने पुराने ढर्रे पर आ रही है और वहां गाड़ियों की रेलपेल है।
जम्हूरियत की इबारत तहरीर करने वाले काहिरा के तहरीर चौक पर जिंदगी अपने पुराने ढर्रे पर आ रही है और वहां गाड़ियों की रेलपेल है। जन उभार का केंद्र रहे तहरीर चौक पर सैन्य पुलिस कार को दिशा बता रही है। कारें, टैंकों के पास से गुजर रही हैं।  आंदोलनकारी अनेक टैंकों को घसीट कर एक तरफ ले गए थे। वे अब भी वहीं हैं। तहरीर चौक पर आंदोलन की बहुत सी निशानियां अभी बाकी हैं। जगह-जगह आंदोलन में शहीद हुए लोगों की विशाल तस्वीरें हैं। बहरहाल, जिन लाखों लोग ने वहां डेरा डाल रखा था, अब घर लौट गए हैं।  हजारों स्वयंसेवक सड़कों को साफ कर रहे हैं और कूड़े हटा रहे हैं। शनिवार की रात चौक पर रात बिताने वाली 24 साल की नूर खर्शा ने कहा, मेरे सभी ख्वाबों को ताबीर मिल गई।